Klasa: 340-02/17-01/25

Ur.broj: 311-13-17-78

Zagreb, 26. rujna 2017.

 **OBRTNIČKA KOMORA KRAPINSKO**

 **ZAGORSKE ŽUPANIJE**

 **KOMORA ZAGREB**

 **ŽUPANIJSKE KOMORE - SVE**

**PREDMET:** Podnošenje Zahtjeva za dodjelu nekritičnih dozvola za međunarodni

 prijevoz tereta za 2018. g. - informacija, dostavlja se

Poštovani,

Hrvatska gospodarska komora putem Županijskih komora, Komore Zagreb i Obrtničke komore Krapinsko zagorske županije, temeljem članka 80. i 83. Zakona o prijevozu u cestovnom prometu (NN 82/13), raspodjeljuje nekritične dozvole domaćim prijevoznicima.

Prijevoznici koji imaju licenciju Zajednice za obavljanje međunarodnog cestovnog prijevoza tereta, dužni su dostaviti uredno popunjen obrazac Zahtjeva za dodjelu nekritičnih dozvola za prijevoz tereta za 2018.g. svojoj komori.

Kratka uputa:

- potrebno je obavijestiti prijevoznike da preuzmu Zahtjev kako bi ga pravovremeno

 predali komori,

- Zahtjev za dobivanje nekritičnih dozvola prijevoznik podnosi komorama, sukladno

 potrebama, tijekom cijele godine,

- Zahtjevi se mogu preuzeti na stranicama Hrvatske gospodarske komore, Sektora za

 promet i veze na linku:

<http://www.hgk.hr/s-promet-i-veze/raspodjela-dozvola-za-medunarodni-prijevoz-tereta>

- prijevoznici nisu obavezni uz Zahtjev priložiti Potvrdu porezne uprave o plaćenim

 porezima i doprinosima,

- tko ne preda Zahtjev ne može dobivati dozvole,

- zatraženi broj dozvola u Zahtjevu ne znači i njihovo dobivanje u sljedećoj godini,

- podatke iz Zahtjeva svaka Komora unosi za svoje prijevoznike u sučelje u sklopu

 aplikacije Biznet-Transportne dozvole,

- djelatnici na poslovima raspodjele dozvole raspodjeljuju u skladu s Pravilnikom o

 raspodjeli dozvola za međunarodni prijevoz tereta (NN 122/13),

- djelatnici na poslovima raspodjele dozvola obavezni su čuvati originalnu

 dokumentaciju u skladu sa Pravilnikom o zaštiti arhivskog i registraturnog gradiva

 HGK.

S poštovanjem,

 mr.sc. Dario Soldo,. v.r.

direktor Sektora